اعتاد حزب التقدم والاشتراكية حليف حزب العدالة والتنمية ان يثير في بيانات اجتماع مكتبه السياسي الاسبوعي قضية البلوكاج الحكومي. اجتماع الاثنين الماضي ما جبدهاش وما هدرش على عشرين فبراير. هدر على “تجدر” باش يتجذر الحزب فالمجتمع وهدر على النقاش العمومي ففرنسا بلا ما يسميها وقال انه يطفو على السطح خطاب عنصري تحركه نزعة الكراهية ٱتجاه الأجانب، وخاصة اتجاه المواطنات والمواطنين من أصول عربية وإسلامية مع الحملات الانتخابية وسالى بيانو “في ختام أشغال اجتماعه، تطرق المكتب السياسي إلى جملة من القضايا المختلفة واتخذ في شأنها التدابير اللازمة”. واش فرنسا اهم من المغرب. راه 136 يوم والمغرب بلا حكومة والحزب عارف السبب مزيان حقاش شريك فالاغلبية علاش ما قال والو؟ غادين تقولو باللي الاجتماع ما حضروش الامين العام نبيل بنعبد الله اللي فافريقيا مع الملك. هادي ماشي مبرر. هاد المشية تقدر تفسر هاد التحول. بنعبد الله من جنوب السودان ما وقع حتى اتفاقية امام الملك وغادي يبقى يتسنى حتى تجي جولة غينيا. يعني مدة طويلة غير حاضر وصافي. علاش داوه هو والوردي وزير الصحة٬ علاش بقى تماك هاد المدة. طبعا غادي يتلاقى مع كلشي مع فؤاد الهمة اللي كان بسبابو دار الديوان الملكي بيان هاجم فيه بنعبد الله بعد تصريح صحافي٬ غادي يتلاقى مع بزافت الاخرين خاصة الرجل اللي ظاهريا فيدو ظهور الحكومة اللي هو عزيز اخنوش رئيس التجمع وجودو فهاد الزيارة يقدر يخليه يغير امور كثيرة. غادية تبان باش يرجع 
ها مشية بنعبد الله والوردي مع الملك لافريقيا بدات تعطي اكلها: واش التقدم والاشتراكية تخلى على بنكيران؟ اول مرة المكتب السياسي ما جبدش الحكومة